b"\n_START_ARTICLE_\nSveu\xc4\x8dili\xc5\xa1na organizacija HSS-a\n_START_PARAGRAPH_\nSveu\xc4\x8dili\xc5\xa1na organizacija HSS-a (SOHSS), 'University Organization of the Croatian Peasant Party' je studentska organizacija Hrvatske selja\xc4\x8dke stranke. Ona okuplja studente i akademske gra\xc4\x91ane, koji su mla\xc4\x91i od 30 godina. \xc4\x8clanovima Sveu\xc4\x8dili\xc5\xa1ne organizacije mogu, ali ne moraju postati svi \xc4\x8dlanovi HSS-a  koji  su  redovni  ili izvanredni  studenti, a  iznimno  i  po  odobrenju  odbora nadle\xc5\xbene organizacije i studenti koji nisu \xc4\x8dlanovi HSS-a, ali nijedne druge stranke._NEWLINE_Sveu\xc4\x8dili\xc5\xa1na  organizacija  svoje  oblike  djelovanja  mo\xc5\xbee  osnovati  jedino  u  gradovima  u  kojima  postoji sveu\xc4\x8dili\xc5\xa1te, visoka ili vi\xc5\xa1a \xc5\xa1kole, veleu\xc4\x8dili\xc5\xa1te, odnosno druga visoko\xc5\xa1kolska ustanova.\n_START_SECTION_\nPovijest\n_START_PARAGRAPH_\nRadi ostvarivanja posebnih interesa sveu\xc4\x8dili\xc5\xa1taraca, \xc4\x8dlanova Stranke, u Hrvatskoj selja\xc4\x8dkoj stranci tradicionalno djeluje Sveu\xc4\x8dili\xc5\xa1na organizacija HSS-a. Ona je idejni i politi\xc4\x8dki slijednik Sveu\xc4\x8dili\xc5\xa1ne_NEWLINE_organizacije HSS-a koja je prvi puta osnovana 1910. godine, a djelovala je i izme\xc4\x91u dva svjetska rata. Djelovanje joj je ponovno obnovljeno 1995. godine. Prvi predsjednik bio je Matej Peri\xc4\x87, a prvi glavni tajnik Rudolf Herceg.\n_START_SECTION_\nUstrojstvo organizacije\n_START_PARAGRAPH_\nNajvi\xc5\xa1e izvr\xc5\xa1no tijelo je Predsjedni\xc5\xa1tvo SO HSS, koju \xc4\x8dine predsjednik, glavni tajnik, tri potpredsjednika, blagajnik i predsjednici mati\xc4\x8dnih sveu\xc4\x8dili\xc5\xa1nih organizacija. Sveu\xc4\x8dili\xc5\xa1na organizacija ima svoje organizacije u ve\xc4\x87im gradovima: Zagreb, Zadar, Split, Koprivnica, Osijek, Rijeka, \xc5\xa0ibenik, Po\xc5\xbeega, Kri\xc5\xbeevci, Slavonski Brod, Bjelovar, Vinkovci i \xc4\x8cakovec.\n_START_SECTION_\nVodstvo organizacije\n_START_PARAGRAPH_\nOd 2018. godine Sveu\xc4\x8dili\xc5\xa1nu organizaciju Hrvatske selja\xc4\x8dke stranke vodi Vlatko Smiljani\xc4\x87, student povijesti na Hrvatskim studijima Sveu\xc4\x8dili\xc5\xa1ta u Zagrebu. Glavni tajnik je Roko Tadin, student povijesti na Odjelu za povijest Sveu\xc4\x8dili\xc5\xa1ta u Zadru."